OzLabs/hebrew-wiki-articles huggingface dataset:
רצח שי אוחיון

רצח שי אוחיון היה פיגוע דקירה שבוצע בצוהרי ו' באלול ה'תש"פ, 26 באוגוסט 2020, בצומת סגולה שבפתח תקווה, ובו רצח מחבל פלסטיני בן 46 משכם את הרב שי אוחיון, תושב פתח תקווה, בעת שחזר מלימוד בעץ אפרים.

==הפיגוע==
בצהרי יום רביעי ו' באלול תש"ף (26 באוגוסט 2020) שב אוחיון מלימוד בכולל בעץ אפרים לעיר מגוריו פתח תקווה. כשהלך על המדרכה בצומת סגולה, כחצי קילומטר מביתו ובדרכו לאסוף את ילדיו, התנפל עליו המחבל חליל דויכאת, תושב שכם בן 46 בעל היתר כניסה לישראל למטרת תעסוקה, ורצח אותו בדקירות סכין בחזהו.

==לאחר הפיגוע==
המחבל חליל דויכאת הודה ברצח במסגרת הסדר טיעון,<ref></ref> וב-24 באפריל 2022 נגזר עליו מאסר עולם. בנוסף הושת עליו תשלום פיצוי למשפחת הנרצח בסך 258,000 ש"ח.

ביתו של המחבל בשכם נהרס בידי צה"ל.

==קישורים חיצוניים==
* 

==הערות שוליים==

קטגוריה:פיגועי טרור בישראל ב-2020
קטגוריה:פתח תקווה: פיגועים
קטגוריה:ישראל: פיגועי דקירה
ריצ'רד ווסטמאקוט הצעיר

ריצ'רד ווסטמאקוט הצעיר (באנגלית: Richard Westmacott (the younger); 14 באפריל 1799, לונדון – 19 באפריל 1872; נקרא גם ריצ'רד ווסטמאקוט השלישי) היה פסל אנגלי.

==ביוגרפיה==
ווסטמאקוט נולד ב-14 באפריל 1799 לריצ'רד ווסטמאקוט (1775–1856). למד באקדמיה המלכותית מגיל 19, ונבחר כחבר באקדמיה המלכותית בשנת 1838, וכחבר בכיר בשנת 1849 החליף באופן תקדימי את אביו באקדמיה כפרופסור לפיסול בין השנים 1857 ל-1868.

==גלריה==
<gallery>
Royal Exchange (London)-2.jpg|פסלי גמלון הבורסה המלכותית בסיטי של לונדון
Memorial to George Tomline in Winchester Cathedral.jpg|אנדרטת הבישוף ג'ורג' פריטימן טומלין בקתדרלת וינצ'סטר
</gallery>

==קישורים חיצוניים==

==הערות שוליים==

קטגוריה:פסלים אנגלים
קטגוריה:בריטים שנולדו ב-1799
קטגוריה:בריטים שנפטרו ב-1872
העמק המרכזי של קוסטה ריקה

מבט על העמק המרכזי מצפון הרי ארדיה
העמק המרכזי (בספרדית: Valle Central) היא רמה ואזור גאוגרפי במרכזה של קוסטה ריקה. אזור העמק המרכזי הוא מישורי יחסית, על אף שאזור זה מוקף בכמה הרים והרי געש. באזור העמק המרכזי של קוסטה ריקה נמצאים בסביבות שלושה רבעים מתושבי המדינה, ואזור זה כולל בין היתר את בירת המדינה והעיר המאוכלסת ביותר במדינה – סן חוסה. אזור העמק המרכזי משתרע על פני המחוזות הבאים – מחוז אלחואלה, מחוז ארדיה, מחוז סן חוזה ומחוז קרטגו. האזור משתרע על פני 11,366 קמ"ר, המהווים מעל לחמישית משטחי המדינה. הנהר טארקולס עובר בחלק המערבי של העמק המרכזי והנהר רבנטאזון עובר בחלק המזרחי של העמק המרכזי.

משום שאזור העמק המרכזי נמצא במיקום גבוה יחסית, הטמפרטורה הממוצעת בעמק המרכזי נעה לרוב בין 15 מעלות צלזיוס ל-30 מעלות צלזיוס. חלקו המערבי של העמק מושפע מרוחות הסחר בקיץ, וכמו שאר המדינה למעט. כמות המשקעים השנתית באזור העמק המרכזי נעה בין 1,900 מילימטרים ל-3,200 מילימטרים. הלחות באזור העמק המרכזי נעה בין 75% (לדוגמה באזור מחוז פאבס ), ל-87% (לדוגמה באזור מחוז פראייג'אנס ).

אזור העמק המרכזי הוא באופן מסורתי המקום המועדף לחיות בו בקרב תושבי קוסטה ריקה, והוא מכיל כמות אוכלוסייה גדולה יחסית ביחס לגודלו. אזור העמק המרכזי הוא מרכז פעילויות המסחר, התעשייה והשירותים של קוסטה ריקה.

אזור המטרופולין הגדול (בספרדית: Gran Área Metropolitana), אשר ממוקם בעמק המרכזי, הוא האזור המאוכלס העיקרי בקוסטה ריקה.

== קישורים חיצוניים ==

* 

קטגוריה:אמריקה הצפונית: רמות
קטגוריה:קוסטה ריקה
צפון-מערב לוס אנג'לס

המיקום של אזור צפון-מערב לוס אנג'לס בלוס אנג'לס
פארק גריפית', הפארק הציבורי הגדול ביותר בלוס אנג'לס, ממוקם באזור צפון-מערב לוס אנג'לס
אזור צפון-מערב לוס אנג'לס (באנגלית: Northwest Los Angeles) הוא אזור בעיר לוס אנג'לס שבמדינת קליפורניה אשר כולל מספר שכונות שונות של העיר. האזור הזה של העיר מכונה בשם זה עוד מתחילת המאה ה-20.

בדרך כלל נהוג להתייחס לשמות של השכונות הספציפיות שנמצאות באזור זה במקום במונח הקולקטיבי "אזור צפון-מערב לוס אנג'לס". אזור זה מכיל בין היתר את הפארקים הציבוריים הגדולים בלוס אנג'לס.

שכונת לוס פליז וחלקים מסוימים בשכונת סילבר לייק תמיד היו יקרים למדיי ובשכונות הללו גרים לא מעט סלבריטאים הוליוודיים (ובמקור, היו ממוקמות באזור הזה של העיר אף כמה מהאולפנים של תעשיית הקולנוע עצמה). מאז שנות ה-90 של המאה ה-20 לא מעט מהשכונות באזור צפון-מערב לוס אנג'לס חוו תהליך ג'נטריפיקציה מהותי אשר הוביל לכך שרבים מקרב אוכלוסיית המהגרים והאוכלוסייה הלא אמידה של האזור עזבו את האזור בהדרגה.

== שכונות ==
להלן השכונות השונות באזור צפון-מערב לוס אנג'לס:
* אנג'לינו הייטס 
* אקו פארק 
* אליסיאן הייטס 
* אליסיאן פארק 
* אליסיאן ואלי 
* היסטוריק פיליפינוטאון 
* לוס פליז 
* פיקו-יוניון 
* סילבר לייק 
* סולאנו קניון 
* סאנסט ג'אנקשן 
* ווסטלייק 
* פרנקלין הילס 

== קישורים חיצוניים ==

קטגוריה:לוס אנג'לס: גאוגרפיה
חלבון PR

חלבוני PR, או חלבונים הקשורים לפתוגנזה (Pathogenesis-related PR) הם חלבונים המיוצרים בצמחים במקרה של התקפת פתוגן.<ref name="Loon_1985"></ref> הם מופרשים כחלק מהתנגדות נרכשת מערכתית. זיהומים מפעילים גנים המייצרים חלבונים אלה. חלק מהחלבונים הללו הם אנטי-מיקרוביאליים. הם תוקפים מולקולות בדופן התא של חיידק או פטרייה. חלבונים אחרים עשויים לתפקד כאותות המפיצים מידע על הזיהום לתאים סמוכים. זיהומים מעודדים קישור מולקולות בדופן התא ושקיעת ליגנין, תגובות שמקימות מחסום מקומי וזה מאט את התפשטות הפתוגן לחלקים אחרים של הצמח.<ref>Campbell, N.A. and Reece, J.B. (2005). Biology (7th ed). San Francisco: Benjamin Cummings.</ref>

חומצה סליצילית ממלאת תפקיד בעמידות לפתוגנים על ידי השראת ייצור חלבונים הקשורים לפתוגנזה.<ref name="Van_Huijsduijnen_1986"></ref> חלבונים רבים המצויים ביין הם חלבונים הקשורים לפתוגן של ענבים.<ref name="Waters_1996"></ref> אלה כוללים חלבונים דמויי תאומטין וצ'יטינאז.

משפחות חלבונים רבות הקשורות לפתוגנזה חופפות לקבוצות של אלרגנים אנושיים, אף על פי שככל הנראה לאלרגיה אין קשר לתפקוד ההגנתי של החלבונים. קיבוץ חלבונים אלה לפי תכונות הרצף הגנטי שלהם מאפשר מציאת חלבונים אלרגנ<nowiki/>יים פוטנציאליים מגנומים של צמחים שעברו ריצוף, תחום מחקר המכונה "אלרגנומיה".<ref></ref>

== זיהוי החלבונים ==
חלבוני PR מיוצרים כאשר רקמת הצמח נלחצת, ולכן לצורך זיהוי משתמשים באותות לחץ (סטרס) כדי "לפתות" את הצמח לבטא גנים של PR. גורמי לחץ שימושיים כוללים זיהום ממשי או אותות הגנה כגון סליצילט ומתיל יסמונט. אפשר לזהות את החלבונים על ידי בידוד, עיכול פפטידים והתאמה לרצפים גנומיים (ריצוף חלבונים). לאחר מכן אפשר לבדוק את הרצפים שהתקבלו ולהשוות אותם למשפחות חלבון PR ידועות, לצורך קטגוריזציה.<ref></ref><ref></ref>

== לקריאה נוספת ==
<div style="direction: ltr;">
* 
* 
</div>

== קישורים חיצוניים ==
* [http://www.allergen.org/index.php מינוח האלרגנים של ארגון הבריאות העולמי (WHO)] להמרה של אלרגנים לרצפים ספציפיים.
* מילת מפתח UniProt: [https://www.uniprot.org/keywords/KW-0568 KW-0568]
* מיפוי אונטולוגיית גנים: [https://www.ebi.ac.uk/QuickGO/term/GO:0009607 GO:0009607], [https://www.ebi.ac.uk/QuickGO/term/GO:0006952 GO:0006952]

== הערות שוליים ==

קטגוריה:גנטיקה
קטגוריה:חלבונים
קטגוריה:ביולוגיה
שלום ואך

שלום (צ'ארלס) ואך (נולד ב-22 ביולי 1948) הוא פעיל התיישבות, עלייה וקליטה ופוליטיקאי ישראלי, כיהן כראש המועצה המקומית קריית ארבע.

==ביוגרפיה==
נולד בבלגיה למרדכי וחיה. עלה ב-1969 ולמד בישיבה. לחם במלחמת יום הכיפורים בחזית רמת הגולן. החל משנות ה-70 הצטרף לגיסו הרב יהושע צוקרמן בארגון סמינרים בחו"ל לעידוד העלייה לארץ. מאז הוא עוסק בפעילות של עלייה וקליטה, בין השאר בתפקידים שונים במשרד לקליטת עלייה ובעמותת "קליטת קהילות ישראל" שהקים הרב צוקרמן, ובראשו עומדים ואך ורעייתו. הארגון פועל לעידוד קבוצות ממדינות דוברות צרפתית לעלות לארץ, ומלווה אותן בקליטתן בארץ. עד כה ליוו כ-1500 משפחות.

היה פעיל בגוש אמונים ובמועצת יש"ע.

ב-1982 נבחר לראשות מועצת קריית ארבע וכיהן בתפקיד עד 1990, אז הוחלף על ידי צבי קצובר.

הם עזבו את קריית ארבע והתיישבו בכפר אדומים ואחר כך בעלי, כדי ללוות מקרוב משפחות שעלו במסגרת הארגון והשתקעו בעלי. בני הזוג יזמו את פרויקט "ער"ץ" (עולים רופאים מצרפת), במסגרתו עלו לנהריה 16 משפחות של רופאים דוברי צרפתית, ובעקבותיהם עברו בני הזוג ב-2020 לנהריה וחזרו מאוחר יותר לעלי.

==חיים אישיים==
נשוי לליאת (קטי), ילידת תוניסיה, ואב ל-11, מתגורר בעלי. ילדיו הקימו את להקת משפחת ואך, שבה גם הוא חבר. בין בניו גולן ויהודה.

אשתו ליאת היא אחותה של הרבנית טלי בן ישי, אשתו של הרב יהודה בן ישי, הוריה של רותי פוגל, שנרצחה בפיגוע באיתמר.

אחותו מלכה הייתה נשואה לרב יהושע צוקרמן זצ"ל.

==קישורים חיצוניים==
* 
* צביקה קליין, [https://www.makorrishon.co.il/magazine/284801/ הבניין בנהריה שהפך לקומונה של רופאים צרפתים], באתר מקור ראשון, 22 בנובמבר 2020.
* הודיה כריש חזוני, [https://www.makorrishon.co.il/news/25473/?amp=1 מדוע קליטת העולים ביו"ש מצליחה יותר מבערים הגדולות?], באתר מקור ראשון, 7 במרץ 2018.
* [https://s3.us-east-2.amazonaws.com/harhamor.records/לויה/09גיס+שלום+ואך.MP3 הספד בהלווית גיסו הרב יהושע צוקרמן]
* עדי בן ישי, [https://pnima-magazine.co.il/במגמת-עלייה-ליאת-ואך-בראיון-ציוני-במיו/ במגמת עליה - ליאת ואך בראיון ציוני במיוחד], פנימה, 2 במאי 2022.

==הערות שוליים==

קטגוריה:ראשי מועצת קריית ארבע
קטגוריה:ישראלים ילידי בלגיה
קטגוריה:עולים בשנות ה-1960
קטגוריה:חיילי צה"ל במלחמת יום הכיפורים
קטגוריה:עובדי המשרד לקליטת עלייה
קטגוריה:עלי: אישים
קטגוריה:פעילי גוש אמונים
קטגוריה:פעילי עלייה
קטגוריה:נהריה: אישים
קטגוריה:בוגרי ישיבות בני עקיבא
ליר כץ

ליר כץ (נולדה ב-4 בינואר 1993) היא שחקנית ישראלית.

== ביוגרפיה ==
ליר כץ נולדה וגדלה בתל אביב. למדה בתיכון א' לאמנויות תל אביב במגמת מחול, שירתה כמדריכה במוזיאון הפלמ"ח, ולאחר שירותה הצבאי עברה להתגורר בניו יורק, שם למדה מחול בבית הספר "פרידאנס קפזיו סנטר".

== קריירה ==
בשנת 2005, בגיל 12, שיחקה בסדרה "פרשת השבוע" שכתב ארי פולמן וביים רני בלייר. בלייר סיפר כי ליר ליוותה את חברתה לאודישן ולא התכוונה להיבחן בעצמה, אך כשהבחין בה ביקש ממנה לקרוא איתו את הסצנה, ובחר בה.

בשנת 2011 שיחקה בסרט "מבול" שביים גיא נתיב, לימים זוכה האוסקר, בו השתתפה בין השאר לצד רונית אלקבץ, מיכאל מושונוב ויואב רוטמן.

בשנת 2020, לאחר ששבה לארץ, לוהקה להצגה ״מתאבל ללא קץ״ שכתב חנוך לוין ועלתה בתיאטרון הקאמרי בבימוי ארי פולמן, אשר הכיר אותה עוד מתפקידה בפרשת השבוע. בשנת 2021 החלה לשחק בסדרת הדרמה קומית "המפקדת" המשודרת בכאן 11, בתפקיד שמרית כץ, טירונית אשר למדה בתיכון עם נועה – גיבורת הסדרה – ומעוררת את סקרנותה המינית.

בשנת 2022 שיחקה בתפקיד הראשי בהצגה "בלוברי" מאת ובבימוי נטלי צוקרמן במסגרת פסטיבל עכו, וזכתה בפרס השחקנית.<ref></ref>

בשנת 2023 שיחקה בסדרת המתח "מלאך משחית" שנוצרה על ידי נח סטולמן, ובה היא משחקת בתפקיד ידידה – נערה צעירה ומבריקה, המנווטת את דרכה בתוככי הקהילה האדוקה, תוך גילויי מרדנות. כמו כן, באותה שנה השתתפה ההצגה ״דור בא״ מאת מעין אבן, לצד אורי גוטליב ונינה קוטלר. עוד באותה שנה שיחקה בתפקיד אורח בסדרה "השגרירות" ובסרט "טאטאמי".

בשנת 2024 שיחקה בסרט "כיסופים" בתפקיד הילה.

== חיים אישיים ==
ליר מתגוררת בתל אביב-יפו יחד עם בן זוגה האמן אנדרס גורביץ׳.

== קישורים חיצוניים ==
* 

== הערות שוליים ==

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:שחקניות ישראליות
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:ישראליות שנולדו ב-1993
קטגוריה:ישראלים שנולדו ב-1993
תנועת שחרור

אוסטרלי שומר על שבוי מלחמה וייטנאמי מכוסה עיניים במהלך מבצע חיפוש אוסטרלי מדרום לסייגון במלחמת וייטנאם.]]
תנועת שחרור היא ארגון או תנועה פוליטית, או לחלופין תנועה חברתית לא אלימה, המובילה למרד או מחאה כנגד מעצמה קולוניאלית או ממשלה לאומית. מטרתה לעיתים קרובות היא להשיג עצמאות המבוססת על זהות לאומית והשקפה אנטי-אימפריאליסטית.

==תנועות שחרור בולטות==
*התנועה לשחרור הגייז - תנועה שדחקה בלסביות והומוסקסואלים לעסוק בפעולה ישירה לטובת קהילת הלהט"ב ותנועת הגאווה.
*התנועה לשחרור הנשים - תנועה של נשים שהאמינו כי עצמאות כלכלית, פסיכולוגית וחברתית הן זכויות הנחוצות בשביל שוויון מלא בין נשים לגברים.
*התנועה לזכויות בעלי חיים - תנועה הקוראת להפסקת הרג בעלי חיים לצורכי האדם.

==ראו גם==
*מרי אזרחי

==קישורים חיצוניים==
* 

==הערות שוליים==

קטגוריה:תנועות פוליטיות
נחלת ראובן (אחוזה)

נחלת ראובן הייתה אחד משלושת היישובים שהתמזגו ויצרו את המושבה נס ציונה שלימים הפכה לעיר, האחוזה נקראה על שם ראובן לרר, ראשון הדבוראים בארץ ישראל וממייסדי נס ציונה.

== היסטוריה ==
בשנת 1883 (ה'תרמ"ג) הגיע לרר עם משפחתו לנחלתו בארץ ישראל. הוא מצא במקום מבנה עזוב, באר מים הרוסה ופרדס מוזנח, והאזור היה רחוק מאוד מירושלים. אבל לרר לא נואש, במשך כחצי שנה שיקם את המקום ואז החל לחפש מתיישבים יהודים נוספים, כדי שיוכל לקיים חיים יהודיים שלמים ("מניין" לתפילה ו"חדר" לילדים). הוא קרא ליהודים, בני היישוב הישן ובני העלייה הראשונה: "מי לחלקת אדמה פורייה ולהקמת מניין ביישוב יבוא אלי". הוא אף הקצה 320 דונם מאדמותיו למתיישבים החדשים. בשנת ה'תרמ"ח הגיע למניין הראשון. שם היישוב החדש שהוקם נקרא "נחלת ראובן".

בשנים הראשונות לישיבתם במקום הם אירחו בביתם את בני משפחת בלאנדספלד, גרמנים טמפלרים מבית לחם שעסקו בגידול דבורים נודדות. הטמפלרים ראו את העוני של משפחת לרר, והציעו להם ללמוד את מלאכת הכוורנות. ראובן ובנו משה למדו את מלאכת גידול הדבורים בכוורות מודרניות עשויות עץ ומתפרקות, הניתנות להעברה בקלות על גבי בהמות ממקום למקום, וזאת כדי לקרבן לפרחי העונה המתאימה ליצור דבש. לראשונה עסקו יהודים במלאכת הכוורנות.<ref name=":0"></ref>

ראובן רצה להקים "חדר" לילדיו ולהתפלל במניין, מכיוון שמשפחתו הייתה דתית. הוא פרסם בנמל יפו "קול קורא" אשר מזמין יהודים לרכושחלקות אדמה ל"נחלת ראובן"במחיר נמוך מהמחיר במקומות אחרים. אחד לאחד התקבצו אנשי "המניין הראשון" בין השנים 1887–1891: גולדה מילוסלבסקי, שלמה יפה, אברהם ילובסקי, אהרן אייזנברג, יוסף פלדמן, מבי הוכברג, שמואל הוכברג, שלמה פצ'ורניק ומיכאל הלפרן.<ref name=":0" />

בשנת 1888 נרצח ילובסקי בידי ערבים. ביתו עמד ליד הכיכר הנושאת כיום את שמו ובה אנדרטה לזכרו. הוא נחשב לקורבן האלימות הראשון של היישוב היהודי המתחדש בארץ ישראל.

בשנת 1891 הקים הלפרן, מאנשי העלייה הראשונה, "מושבת פועלים" (או "חוות פועלים", כפי שנקראה אחר כך) בצפון נחלתו של ראובן לרר והציע לקרוא לה "נס ציונה" (על סמך הפסוק בספר ירמיהו: "שאו נס ציונה, העיזו, אל תעמדו").

בשנת 1891 משפחות אייזנברג והוכברג בנו להן בית משותף מחוץ לנחלה וקראו למקום "ואדי חנין" (בערבית: "עמק השושנים").<ref name=":0" />

בשנת 1905 רכשה חברת "גאולה" מידי ערביי המקום שטח בן 600 דונם, על הגבעה שבין "נחלת ראובן" ו"חוות הפועלים". באופן זה, התאחדו כל חלקיה של נס ציונה למושבה אחת. ראשי היישוב החליטו שלא להקים בתי מגורים על הגבעה אלא לנצלה לצרכים ציבוריים. שטח ממרגלות הגבעה ועד רחוב תל אביב יועד להקמת מבנה ציבור. המבנה הוקם ב-1907 וכלל שני חדרים ואולם גדול, נקרא "בית ראשונים" ושימש כבית ועד המושבה, בית ספר, בית כנסת ואולם כינוסים ואירועים. בשנת 1915 הוצב בראש הגבעה פעמון שהיה קורא לעבודה וגם מזעיק את התושבים במקרי חירום. בשל שימושים אחרים, נקראה הגבעה מאוחר יותר גם "גבעת האהבה".

לאחר הכרזת העצמאות והקמת מדינת ישראל הפכה נחלת ראובן למוזיאון.

== קישורים חיצוניים ==

== הערות שוליים ==
יוסף אבן וירגה

יוסף אבן וירגה (בטורקית: Joseph ibn Verga, בערך רמ"ה, 1485 - בערך שט"ו, 1555) היה רב והיסטוריון טורקי שחי באדירנה.

== ביוגרפיה ==
יוסף הוא בנו של שלמה אבן וירגה, מחבר הספר שבט יהודה. הוא נולד בספרד, ובגירוש ספרד בשנת 1492 היגר לליסבון שבפורטוגל וחי שם כאנוס. בשנת 1506 (ה'רס"ו) היגר שוב לאיטליה, והתיישב באנדירה שם למד בישיבתו של רבי יוסף פאסי.

הוא היה בן דורם של תם בן יחיא ושל הרופא משה המון, והשתייך למכללת הרבנים של אנדריה.

הוא המשיך את חיבורו של אביו בספר שבט יהודה, והוסיף תיעודים של כמה מהאירועים בני זמנו, וכן מהתקופה שקדמה לו.

=== חיבורו ===
רבי יוסף חיבר ספר בשם "שארית יוסף"<ref></ref>, המהווה מתודולוגיה של התלמוד, הכולל את הכללים שלא הובאו בספר הליכות עולם שחיבר רבי ישועה בן יוסף, ובספר הכריתות של שמשון מקינון. בהקדמתו הוא כותב כי חיבר את הספר על מנת שיישאר לו שם ושארית בארץ, מאחר שנשאר ערירי מילדים.

הספר נדפס לראשונה בשנת ה'שי"ד באדירנה.

עם זאת, וולף מייחס את הספר הזה ליוסף בן וירגה אחר, שחי באבלונה.

== קישורים חיצוניים ==
=== ספרו ===
* 
* 

== הערות שוליים ==

קטגוריה:היסטוריונים יהודים
קטגוריה:ילידי 1485
קטגוריה:נפטרים ב-1555
מלכת השערים של כל נבחרת לאומית

ערך זה מפרט את מלכת השערים בכל הזמנים עבור כל נבחרת כדורגל נשים. רשימה זו אינה רשימת מלכות השערים לנבחרות לאומיות, מכיוון שלכמה מדינות יש שתי שחקניות ומעלה עם יותר שערים מאשר מלכת השערים של מדינה אחרת.

== רשימת מלכי השערים ==
[[כריסטין סינקלייר מקנדה היא מלכת השערים בכל הזמנים בנבחרות הנשים.]]
* שחקניות מודגשות עדיין פעילות ברמה בינלאומית.
* שחקניות בכתב נטוי גם מחזיקות בשיא ההופעות בנבחרתן.
{|class="wikitable sortable" style="text-align:right"
|-
!מקום
!שחקן
!נבחרת
!שערים
!הופעות
!שערים למשחק
|-
|1
|כריסטין סינקלייר
|
|190
|319
|
|-
|2
|אבי וומבאק
|
|184
|256
|
|-
|3
|בירגיט פרינץ
|
|128
|214
|
|-
|4
|ג'ולי פליטינג
|
|116
|121
|
|-
|5
|מרטה
|
|115
|172
|
|-
|6
|מייסה גב'ארה
|
|113
|110
|
|-
| rowspan="2" |7
|אליזבטה ויניוטו
|
|107
|110
|
|-
|פטריציה פאניקו
|
|107
|196
|
|-
|9
|סון ון
|
|106
|163
|
|-
|10
|פורטיה מודיסה
|
|101
|124
|
|-
|11
|ויויאן מידמה
|
|95
|115
|
|-
|12
|לוטה שלין
|
|88
|185
|
|-
|13
|אז'ני לה סומר
|
|86
|175
|
|-
|14
|הומארה סאווה
|
|83
|205
|
|-
|15
|מריבל דומינגז
|
|82
|116
|
|-
|16
|פרפטואה נקווצ'ה
|
|80
|99
|
|-
|17
|מרגרט לארה וידרסדוטיר
|
|79
|124
|
|-
|18
|פרניל הארדר
|
|70
|140
|
|-
|19
|טסה וולארט
|
|69
|115
|
|-
| rowspan="2" |20
|איזבל הרלובסן
|
|67
|133
|
|-
|אנה-מריה קרנוגורצ'ביץ
|
|67
|136
|
|-
| rowspan="2" |22
|ווין טיינגי טון
|
|65
|65
|
|-
|ג'י סו-יון
|
|65
|141
|
|}

==ראו גם==

* מלכת השערים לנבחרות לאומיות 
* מלכי שערים בנבחרות כדורגל לאומיות

קטגוריה:נבחרות כדורגל נשים
קטגוריה:רשימות בנושא ספורט
דרך הבשורה: סיפורו של ישו

דרך הבשורה: סיפורו של ישו (Gospel Road: A Story of Jesus) הוא סרט דרמה אמריקאי שצולם בישראל בבימויו של רוברט אלפסטרום, התסריט נכתב על ידי ג'וני קאש ולארי מארי. בסרט מככבים ג'וני קאש, רוברט אלפסטרום, ג'ון קרטר קאש, לארי לי, פול ל. סמית' ואלן דאטר. הסרט יצא לאקרנים ב-31 במרץ 1973 והופק על ידי פוקס המאה ה-20 .
==הפקה==
ג'וני קאש היה בין יוזמי הפקת הסרט, כנוצרי מאמין (זה היה ביקורו השני בישראל לאחר שביקר לראשונה ב-1968 לצורך הקלטת אלבום )
הסרט צולם כולו בישראל, בעיקר בגליל ובים כנרת. ג'וני קאש וצוות השחקנים הגיעו לישראל בתחילת נובמבר 1971, בסך הכל בוצעו 24 ימי־צילום וכל שירותי ההפקה ניתנו על ידי אולפני הרצליה.
== עלילה ==
הסרט מתאר את סיפורו של ישו, חייו בגליל, פעילותו כמטיף, צליבתו ותחיית המתים שלו, כפי שמסופר על ידי קאש, תוך שילוב של שירים אותם הוא שר.

== שחקנים ==
* ג'וני קאש בתור עצמו
* רוברט אלפסטרום בתפקיד ישוע המשיח
* ג'ון קרטר קאש בתור מרי מגדלנה
* לארי לי בתור ג'ון המטביל
* פול ל. סמית' בתור פיטר
* אלן דאטר בתפקיד ניקודמוס
* רוברט אלפסטרום הבן בתור ישו הצעיר
* Gelles LaBlanc בתור ג'ון
* טרנס ווינסטון מנוק בתפקיד מתיו
* תומאס לוונטל בתפקיד יהודה איש קריות
* ג'ון פול קיי בתפקיד ג'יימס האב
* שון ארמסטרונג בתור תומאס
* לייל ניקולסון בתור אנדרו
* סטיבן צ'רנוף בתור פיליפ
* סטיוארט סטארק בתור נתנאל
* אולף פולק בתור תאדאוס
* ג'ונתן סנדרס בתור סיימון

== קישורים חיצוניים ==
* 
* - הסרט המלא לצפייה ישירה
* 
==הערות שוליים==

קטגוריה:סרטי פוקס המאה ה-20
קטגוריה:סרטי דרמה אמריקאיים
קטגוריה:סרטי 1973
קיווית שחורת-ראש

קִיוִית שְׁחֹרַת-רֹאשׁ (שם מדעי: Vanellus tectus) היא עוף-מים בסוג קיווית. זהו מין יציב, המצוי ברחבי אפריקה שמדרום לסהרה מסנגל ועד אתיופיה, אם כי היא מבצעת תנועות עונתיות. היא מטילה שתיים או שלוש ביצים בקן הממוקם בשקע בקרקע.

התצפית היחידה בישראל, ובכלל במערב הפליארקטי, היא של פרט אחד שנאסף בדרום הערבה בשנת 1863. פרט זה עדיין מוצג במוזיאון להיסטוריה של הטבע בטרינג, אנגליה.<ref></ref>

== תיאור ==
זהו עוף-מים בינוני–גדול, באורך כ-26 ס"מ ובמשקל 100–120 גרם. אלו ציפורים בולטות וקשה לטעות בזיהוין: היא בעלת ראש שחור, מלבד צבע לבן במצח, מתחת למקור, ופס לרוחב הראש והעורף האחורי. יש לה ציצה שחורה כמו לקיווית המצוייצת, והמקור והרגליים אדומים. הזנב לבן עם קצה שחור.

בתעופה,יש לכנפיים העליונות אברות תעופה שחורות וסוככות חומות המופרדות בפס לבן. התת-כנף לבנה עם אברות תעופה שחורות.

מין זה הוא מקנן נפוץ באזורי שפלה לחים הקרובים למים. לעיתים קרובות היא משחרת מזון בבתי גידול יבשים יותר, כמו מגרשי גולף ומדשאות, ומלקטת חרקים וחסרי חוליות אחרים מהקרקע.
ביצים, אוסף מוזיאון טולוז]]
לקיווית שחורת-ראש יש קריאת "טנק-טנק" מתכתית.

== טקסונומיה ואטימולוגיה ==
קיווית שחורת-ראש תוארה לראשונה על-ידי החוקר הצרפתי ז'ורז'-לואי לקלר, הרוזן דה בופון בשנת 1781 ב-Histoire Naturelle des Oiseaux שלו מפרט שנאסף בסנגל.<ref></ref> הציפור אוירה גם בלוח צבע על-ידי פרנסואה-ניקולה מרטינט ב-Planches Enluminées D'Histoire Naturelle, אשר הופקה בפיקוחו של אדמה-לואי דאובנטון כדי ללוות את הטקסט של בופון.<ref></ref> לא כיתוב הלוח ולא התיאור של בופון כללו שם מדעי, אך בשנת 1783 טבע חוקר הטבע ההולנדי פיטר בודאארט את השם Charadrius tectus במגדיר שלו Planches Enluminées.<ref></ref> המין ממוקם כעת בסוג Vanellus, שתואר על-ידי הזואולוג הצרפתי Mathurin Jacques Brisson בשנת 1760.<ref></ref><ref name="ioc"></ref>

שם הסוג Vanellus הוא המילה הלטינית עבור קיוויות, הוא מגיע מצורת הקטנה ל-vannus, מעין כברה מקש ששימשה כדי לברור גרגרי חיטה. ההקשר מגיע ככל הנראה בשל הדמיון לצליל חבטות הכנף של הקיוויות. שם המין הספציפי tectus הוא מלטינית ומשמעותו "מכוסה", מהמילה tegere - לכסות (כנראה בשל הציצה השחורה).<ref></ref>

=== תת-מינים ===
ישנם שני תת-מינים מוכרים:
* V. t. tectus <small>(פיטר בודארט, 1783)</small> - דרום-מערב מאוריטניה עד אתיופיה, דרומה לחוף השנהב ואוגנדה.
* V. t.latifrons <small>(אנטון רייכנוב, 1881)</small> - דרום סומליה עד מזרח קניה.

== לקריאה נוספת ==
* Shorebirds – An Identification Guide to the Waders of the World מאת ג'ון מרצ'נט, איי ג'יי פראטר ופיטר היימן, (כריכה רכה) (כריכה קשה).

== קישורים חיצוניים ==

* [https://ebird.org/species/blhlap1 תצפיות, קטעי וידאו, תמונות וקולות של קיווית שחורת-ראש], באתר eBird
* [https://xeno-canto.org/species/Vanellus-tectus הקלטות אודיו של קיווית שחורת-ראש], באתר xeno-canto

== הערות שוליים ==

קטגוריה:בעלי חיים שתוארו ב-1783
קטגוריה:חופמיים
קטגוריה:טקסונים שתוארו בידי פיטר בודארט
קטגוריה:ארץ ישראל: חופמיים
קטגוריה:סנגל: עופות
קטגוריה:גמביה: עופות
קטגוריה:בורקינה פאסו: עופות
קטגוריה:מאלי: עופות
קטגוריה:מאוריטניה: עופות
קטגוריה:גינאה: עופות
קטגוריה:גינאה ביסאו: עופות
קטגוריה:חוף השנהב: עופות
קטגוריה:טוגו: עופות
קטגוריה:בנין: עופות
קטגוריה:ניגריה: עופות
קטגוריה:צ'אד: עופות
קטגוריה:קמרון: עופות
קטגוריה:סודאן: עופות
קטגוריה:דרום סודאן: עופות
קטגוריה:אתיופיה: עופות
קטגוריה:קניה: עופות
קטגוריה:אוגנדה: עופות
קטגוריה:אריתריאה: עופות
כושי כלב קט

כּוּשִׁי כֶּלֶב קָט הוא שיר ילדים עברי מאת אנדה עמיר-פינקרפלד שנכתב בשנות ה-40 והולחן על ידי יצחק אדל. השיר מספר על כלב קטן שנשאר לבד בבית והציל את תרנגול הבית משועל. כל הילדים אוהבים אותו, ושרים ורוקדים לכבודו. הוא זכה לביצועים מגדולי הזמרים של תקופות שונות, ביניהם יפה ירקוני, דליה פרידלנד ועוזי חיטמן.

== היסטוריה ==
השיר נכתב בשנות ה-40 על ידי אנדה עמיר והולחן על ידי יצחק אדל, ובוצע על ידי יפה ירקוני בתקליט "שירי ילדים כבקשתך" (1958).

בשנות ה-60 ניסתה ישראל לפתח את הידידות עם מדינות אפריקה. בעקבות המלצת משרד החוץ לא להשתמש בביטוי "כושי" בציבור, נאסר השיר להשמעה ברדיו, על אף תמימותו הברורה והיעדר פנייה לצבע עור או גזע ("כושי" בשיר הוא שם הכלב עליו מדובר).

מאוחר יותר העניין נשכח, והשיר בוצע מחדש על ידי זמרים ישראלים מפורסמים, בהם עוזי חיטמן, ציפי שביט, דליה פרידלנד, אסנת פז ועוד. מאז הפך השיר לקלאסיקה ישראלית, ועד היום נחשב בעיני רבים להיות משירי הילדים הגדולים בכל הזמנים.

== ביצועים בולטים ==
* יפה ירקוני, "שירי ילדים כבקשתך", 1958
* דליה פרידלנד, "30 להיטים לפעוטות", 1974
* עוזי חיטמן, "שירים קטנים", 1990 
* ציפי שביט "100 שירים ראשונים - פרק ב'" 1992

==קישורים חיצוניים==

* ורדי טוהר, [http://www.keshersavta.co.il/?p=13207 כושי כלב קט לצד פואמה על גבורת נשים], 2016

* [https://www.nli.org.il/he/items/NNL_MUSIC_AL990037589220205171 ביצוע של מרים אביגל, שנות ה-50], באתר הספרייה הלאומית
* [https://www.nli.org.il/he/items/NNL_MUSIC_AL990036699360205171 ביצוע של יפה ירקוני עם שלישיית וינטרניץ], שנות ה-50, באתר הספרייה הלאומית
* [https://www.nli.org.il/he/items/NNL_MUSIC_AL990039739490205171 ביצוע של יפה ירקוני, באלבומה "שירי ילדים כבקשתך", 1958], באתר הספרייה הלאומית

== הערות שוליים ==

קטגוריה:שירי שנות ה-1940
קטגוריה:שירי יפה ירקוני
קטגוריה:שירים בעברית
קטגוריה:שירי ילדים
קטגוריה:שירים על כלבים
קטגוריה:כלבים בתרבות
קטגוריה:יצירות שצונזרו בישראל
Wanted (שיר של NOTD ודאייה)

"Wanted" הוא שיר של צמד המפיקים המוזיקליים השוודי, NOTD, בשיתוף פעולה עם הזמרת-יוצרת האמריקאית, דאייה, השיר יצא, על ידי חברות התקליטים יוניברסל מיוזיק שוודיה ופולידור רקורדס, ב-27 בספטמבר 2019.<ref name="Talkaboutpopmusic"></ref> השיר נכתב על ידי NOTD, סאם מרטין, ישעיה טג'אדה, דלייסי ודאייה, והופק על ידי NOTD.

השיר הושמע למעלה מ-319 אלף פעמים ביוטיוב,<ref></ref> ולמעלה מ-49 מיליון פעמים בספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דאייה
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת פולידור רקורדס
Careless Whisper

Careless Whisper הוא סינגל הבכורה של הזמר הבריטי ג'ורג' מייקל, אשר נכתב על ידי מייקל ביחד עם אנדרו רידג'לי.<ref name="ukchart"></ref> השיר יצא לאור כסינגל מתוך אלבומם של הצמד ואם!, Make It Big, משנת 1984, תחת הקרדיט ל-Wham! featuring George Michael (בצפון אמריקה ובמדינות רבות אחרות) או לג'ורג' מייקל בלבד (בבריטניה ובמספר מדינות אירופאיות), כשהתברר שבשלב מסוים מייקל יחל בקריירת סולו משלו.

השיר מפורסם בעיקר בזכות ריף הסקסופון, הנכלל בפתיחתו. הוא זכה לגרסות כיסוי רבות בביצוע מספר אמנים מאז יציאתו הראשונה. הוא יצא כסינגל והיה להצלחה מסחרית גדולה ברחבי העולם. הוא הגיע למקום הראשון בלמעלה מ-20 מדינות, ונמכר בכ-6 מיליון עותקים ברחבי העולם, ושני מיליון מתוכם בארצות הברית.<ref name="sales"></ref> בישראל דורג השיר במקום הראשון במצעד הפזמונים הבין-לאומי השנתי של רשת ג' לשנת 1984.

==וידאו קליפ==
הווידאו קליפ הרשמי, אשר משתמש בגרסת הסינגל ולא בגרסת האלבום המלאה, בוים על ידי דאנקן ג'יבינס, אשר ביים גם את הקליפ ל-"Wake Me Up Before You Go-Go", מראה את האשמה שחש אדם (ג'ורג' מייקל) בנוגע לבגידה, וההכרה שלו כי בת זוגו (ליסה סטאל) הולכת לגלות על כך. מדליין אנדרוז-הודג' מגלמת את האישה שמפתה את מייקל. הקליפ צולם במיאמי בפברואר 1984.<ref></ref> החלק האחרון בקליפ מראה את מייקל רוכן החוצה ממרפסת הקומה העליונה של מגדלי גרוב במיאמי.<ref></ref><ref></ref>

גרסה מקורית ראשונה של הקליפ נערכה בליווי גרסתו של ג'רי וקסלר לשיר ב-1983, והציגה את אנדרו רידג'לי כאורח, שמסר מכתב למייקל. לגרסה זו היה קו עלילה מפורט יותר, אך היא נערכה מחדש מאוחר יותר.<ref></ref> על פי ליסה סטאל, שהשתתפה לצד מייקל בקליפ, "הם איבדו את הצילומים של סצנת הנשיקה שלנו אז היינו צריכים לצלם אותה מחדש, מה שלא התלוננתי עליו... לאחר מכן ג'ורג' החליט שהוא לא אוהב את השיער שלו אז הוא הטיס את אחותו מאנגליה כדי לגזור אותו והיינו צריכים לצלם מחדש עוד סצנות".<ref>מגזין Q, יוני 2009</ref>

נכון למרץ 2024, לקליפ, שפורסם באתר יוטיוב, למעלה מ-1.193 מיליארד צפיות.

== מיקומי שיא ==

== נתוני מכירות ==

==קישורים חיצוניים==

==הערות שוליים==

קטגוריה:שירי 1984
קטגוריה:סינגלי בכורה מ-1984
קטגוריה:שירי ג'ורג' מייקל
קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:שירים על בגידה: זוגיות
קטגוריה:שירים על ריקודים
קטגוריה:בלדות נשמה
קטגוריה:בלדות פופ
קטגוריה:בלדות משנות ה-1980
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
בואנדה

בואנדה (באנגלית: Boende) היא בירת מחוז טשואפה ברפובליקה הדמוקרטית של קונגו. נכון לשנת 2009, אוכלוסיית עיר עומדת על 36,158.

== גאוגרפיה ==
העיר ממוקמת מעט מדרום לקו המשווה, בגובה של כ־375 מטרים מעל פני הים, בלב אגן הקונגו. עובר בה נהר טשואפה , יובל של נהר בוסירה (שהוא יובל של נהר הקונגו). העיר מרוחקת כ־45 קילומטרים מהגבול עם הרפובליקה של קונגו.

== אקלים ==
בשל קרבתה של העיר לקו המשווה האקלים בה הוא אקלים משווני טרופי (Af לפי שיטת קפן).

== תחבורה ==
בעיר ממוקם נמל התעופה בואנדה ממנו יוצאות טיסות לקינשאסה ולמבנדאקה. כמו כן, העיר מחוברת לרשת הכבישים הלאומית. פועל בעיר קו מעבורת המעביר נוסעים בין גדות נהר טשואפה.

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: ערים
אלכסנדר שצ'קיץ'

אלכסנדר שצ'קיץ (במונטנגרית: Александар Шћекић; נולד ב-12 בדצמבר 1991) הוא כדורגלן מונטנגרי המשחק בעמדת הקשר האחורי בפרטיזן בלגרד הסרבית ובנבחרת מונטנגרו.

==קריירת מועדונים==
שצ'קיץ' התחיל את הקריירה שלו במחלקת הנוער של אף. קיי. בראן. ב-8 באוגוסט 2009 ערך את הופעת הבכורה שלו בקבוצה הבוגרת בניצחון 1-2 נגד סוטייסקה ניקשיץ'. כחודש לאחר מכן הבקיע את שער הבכורה שלו בהפסד 2-1 ללובצ'ן צ'טיינה. בקיץ הושאל ללובצ'ן, אך בינואר של אותה עונה חזר לבראן ששיחקה אז בליגה השנייה במונטנגרו. בהמשך שיחק ביידינסטבו ובוקליי.

ביוני חתם לשלוש שנים בגנצ'לרבירלי מליגת העל הטורקית. בעונתו הראשונה במועדון רשם רק 11 הופעות בליגה, אולם עונה לאחר מכן הפך לשחקן הרכב בקבוצה ואף כבש שני שערים נגד בשיקטש וגלאטסראיי בהתאמה.

ב-21 באוגוסט 2018 חתם בפרטיזן בלגרד מליגת העל הסרבית. יומיים לאחר מכן ערך את הופעת הבכורה שלו בקבוצה בתיקו 1–1 נגד בשיקטש. בעונתו הראשונה זכה עם הקבוצה בגביע הסרבי. בינואר שצ'קיץ' האריך את חוזהו בפרטיזן עד .

ב-23 בינואר 2022 שצ'קיץ' חתם בזגלבי לובין מליגת העל הפולנית. בסיום העונה שוחרר מהמועדון.

בקיץ עזב את אירופה וחתם בדיבה פוג'יירה מליגת העל של איחוד האמירויות הערביות.

ב-5 בינואר 2023 הצטרף להפועל חיפה מליגת העל. בסיום העונה חזר לקדנציה שנייה בפרטיזן בלגרד.

==קריירה בינלאומית==
בצעירותו שצ'קיץ' שיחק בכל הנבחרות הצעירות של מונטנגרו. ב-24 במרץ 2016 ערך את הופעת הבכורה שלו בנבחרת מונטנגרו בהפסד 2-1 ל.

==תארים==
; בוקליי
*הליגה המונטנגרית השנייה: 

; פרטיזן בלגרד
*הגביע הסרבי: 

==קישורים חיצוניים==

==הערות שוליים==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני גנצ'לרבירלי
קטגוריה:כדורגלני פרטיזן בלגרד
קטגוריה:כדורגלני זגלבי לובין
קטגוריה:כדורגלני הפועל חיפה
קטגוריה:כדורגלני נבחרת מונטנגרו
קטגוריה:כדורגלנים זרים בישראל
קטגוריה:ספורטאים מונטנגרים בטורקיה
קטגוריה:ספורטאים מונטנגרים בסרביה
קטגוריה:ספורטאים זרים בפולין
קטגוריה:ספורטאים זרים באיחוד האמירויות הערביות
קטגוריה:ספורטאים מונטנגרים בישראל
קטגוריה:מונטנגרים שנולדו ב-1991
עמק תפארת

עמק תפארת הוא סרט קולנוע ישראלי שהועלה לאקרנים בשנת 2011 בבימויה של הדר פרידליך, עם בתיה בר, גילי בן אוזיליו ורות גלר בתפקידים הראשיים. התסריט הוא על חברת קיבוץ, אלמנה בת 80 שעולמה מתמוטט כאשר הקיבוץ שהקימה נמצא בתהליך של הפרטה.

את התפקיד הראשי מגלמת בתיה בר (1929–2022), חברת קיבוץ גשר, ולצידה משחקת גילי בן אוזיליו כבתה. זהו סרטה האחרון של גילי בן אוזיליו, שנפטרה מסרטן לאחר תום הצילומים, והסרט הוקדש לזכרה.

הדר פרידליך זכתה בפרס בימויו של סרט ביכורים בפסטיבל הקולנוע ירושלים. בתיה בר הייתה מועמדת לפרס אופיר לשחקנית הראשית הטובה ביותר. טליה גלאון הייתה מועמדת לפרס אופיר לצילום הטוב ביותר.

הסרט זכה בפרס המבקרים בפסטיבל הקולנוע הים תיכוני במונפלייה ובציון לשבח בפסטיבל הסרטים הבין-לאומי סן סבסטיאן.

==תקציר העלילה==
חנה מנדלסון (בתיה בר) היא אלמנה בת 80 באחד הקיבוצים בעמק בית שאן. היא ממקימי הקיבוץ ועובדת שנים בגינון. כעת מבקש ממנה מנהל הגינון (אלי טל) להפסיק לעבוד כי אין לו ביטוח עליה. בתיה ממשיכה בסתר לעבוד בגינון בלילות עד שהגנן הראשי מחליף לאכזבתה את מנעול המשתלה.

הקיבוץ על סף פשיטת רגל. בחדר האוכל גובה עודדה (הדס פורת) תשלום מהחברים. בתהליך ההפרטה נאלצת בתיה לפתוח חשבון בנק ולקבל פנקס צ'קים. כל זה פוגע ביסודות השוויון וההדדיות בקיבוץ, לו הקדישה את כל חייה. 

בקיבוץ גרה גם בתה היחידה יעל (גילי בן אוזיליו) שמונתה ל"מנהלת הקהילה" ומקבלת החלטות קשות כמו סגירת חדר האוכל. הדבר מביא לחיכוכים ביניהן, והיחס בין בתיה ליעל הולך ומתערער. יעל מקבלת לבסוף משרת ניהול קיבוץ אחר והיא נפרדת מאמה. את מקומה של יעל תופסת הנערה נעמה (הדר אביגד), שמתייחסת לבתיה כמו אמא שלה.

האדם היחידי בקיבוץ שאותו אוהדת בתיה הוא מנהל הארכיון שמעון (אלי בן רעי). כשהוא מאושפז היא מבקרת אותו בבית החולים ואחר כך סועדת אותו בבית האבות בקיבוץ, עד שהוא נפטר.

בשכנות לבתיה גרה מרים (רות גלר) שנוטרת טינה לבתיה במשך שנים, על שמנעה ממנה המשך לימודי נגינה בפסנתר. בתיה מקווה שהקיבוץ ישפץ את הארכיון אך מודיעים לה שזה לא רווחי והארכיון יחוסל. בתיה נכנסת לדיכאון ובדיוק בזמן זה מתקרבת אליה מרים, מכינה לה מרק והן צועדות לבסוף ביחד בשבילי הקיבוץ לאחר עשרות שנות טינה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|בתיה בר
|חנה מנדלסון
|
|-
|גילי בן אוזיליו
|יעל
|בתה של חנה
|-
|רות גלר
|מרים
|קיבוצניקית
|-
|אלי בן רעי
|שמעון
|מנהל ארכיון הקיבוץ
|-
|הדר אביגד
|נעמה
|קיבוצניקית
|-
|הדס פורת
|עודדה
|קיבוצניקית
|-
|אלי טל
|
|מנהל הנוי
|}

==קישורים חיצוניים==

* [https://www.youtube.com/watch?v=1OBBtnUehoQ קדימון לעמק תפארת], באתר יוטיוב
* [https://www.youtube.com/watch?v=4r5W6om-U18 בתיה בר - כוכבת בת 80], באתר יוטיוב

==הערות שוליים==

קטגוריה:הקיבוץ בתרבות ובאמנות: סרטים
קטגוריה:סרטי 2011
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים משנת 2011
קטגוריה:סרטים ישראליים
אנצ'וטאותיס

אנצ'וטאותיס (שם מדעי: Enchoteuthis מילולית: "דיונון חנית") הוא סוג נכחד של רכיכה גדולה מקבוצת הסילוניות שהתקיימה במשך הקרטיקון העליון בימים שלחופי אמריקה הצפונית בים הפנימי המערבי ובאוסטרליה. הסוג תואר למדע ב-1868 בידי Miller & Walker.

יצור זה היה דומה מאוד לדיונון ענק מודרני ואחד מחסרי החוליות הגדולים ביותר שהתגלו, קרוב לתוסוטאותיס (על פי מספר חוקרים מדובר באותו הסוג) עם גלימה מאובנת באורך של 2 עד 3 מטרים ובדומה לו היה קרוב יותר לתמנונאים המודרניים (אם כי המיון שלו נתון במחלוקת). הסוג הכיל 3 מינים: Enchoteuthis melanae - הקרוי על שם המגלה שלו - מלאני בונר, Enchoteuthis tonii ו- Enchoteuthis cobbani. המאובנים שלו התגלו במרכז אוסטרליה, בארצות הברית (בקנזס, ויומינג ודקוטה הצפונית והדרומית) ובקנדה במניטובה ובקולומביה הבריטית.

ככל הנראה יצור זה חי בדומה לדיונון הענק והיה בעל זרועות בעלות כפתורי יניקה איתם תפס טרף כמו דגים וסרטנים. הוא עצמו נטרף בידי מוזאזאוריים שונים או דגים גדולים כמו הקימוליכתיס, כשבמרכז בטנו של פרט אחד הכיל רכיכה צעירה שכנראה הרגה את טורפה באמצעות חסימת הזימים שלו בעוד הוא ניסה לבלוע אותה.

==קישורים חיצוניים==

קטגוריה:תמנונאים
קטגוריה:בעלי חיים שחיו בקרטיקון עליון באמריקה הצפונית
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1868
המצופים הידידותיים

מסעם של הצעצועים הצפים בין 1992 ל-2007, המצביע על הזרמים באוקיינוס
המצופים הידידותיים הם צעצועי אמבטיה (ביניהם ברווזי גומי) שיוצרו בסין ונשטפו באוקיינוס השקט ב-1992. הם הפכו למפורסמים בעקבות עבודתו של קרטיס אבסמייר, אוקיינוגרף אמריקאי שתיעד את הזרמים באוקיינוס באמצעות מעקב אחריהם. חלק מהצעצועים אכן נשטפו לחופי האוקיינוס השקט, דוגמת הוואי. אחרים עברו מסע של יותר מ-27 אלף קילומטרים, צפו מעל הטיטאניק, הגיעו לקרחונים הארקטיים וזאת לפני שסיימו בחוף המזרחי של ארצות הברית ובחופי בריטניה ואירלנד, 15 שנים מאוחר יותר ב-2007.

== תיאור התקרית ==
ברווז גומי צהוב סטנדרדטי
משלוח של צעצועי אמבטיה שיוצר בסין יצא באמצעות אוניית מכולות מהונג קונג בדרך לוושינגטון. ב-10 בינואר 1992, במהלך סערה בצפון האוקיינוס השקט בסמוך לקו התאריך, נשטפו 12 מכולות. אחת מהן הכילה 28,800 צעצועים צפים, ביניהם ברווזים צהובים, בונים אדומים, צפרדעים ירוקות וצבים כחולים. בשלב מסוים המכולה נפתחה (ייתכן עקב התנגשות במכולות אחרות או באונייה עצמה) והצעצועים שוחררו לאוקיינוס.

למרות שכל צעצוע נארז בתוך אריזה מקרטון, בדיקות הראו שהקרטון התפרק בקלות במי האוקיינוס. בנוסף, שלא כמו צעצועי אמבטיה רבים, באלה לא היו חורים כך שהם לא קלטו לתוכם מים, וכך הצעצועים השונים מצאו את עצמם צפים עם זרמי האוקיינוס.

== המעקב אחר הברווזים ==
הזרמים באוקיינוס]]
צמד אוקיינוגרפים מסיאטל, קרטיס אבסמאייר וג'יימס אינגרהאם החלו לעקוב אחרי התקדמות הצעצועים. הכמות הגדולה ששוחררה הייתה אפקטיבית הרבה יותר לעומת פיזור כמה מאות בקבוקי סחף. החוקרים עקבו בעבר אחר מוצרים אחרים שנשטפו לים, דוגמת 61 אלף נעלי ריצה של נייק שטבעו ב-1990.

עשרה חודשים אחרי התקרית, ב-16 בנובמבר 1992, החלו הצעצועים הראשונים להישטף לחופי סיטקה שבאלסקה, מרחק 3,200 ק"מ מנקודת ההתחלה שלהם. החוקרים יצרו קשר עם עובדי החוף והתושבים כדי לאתר את מה שנפלט לחוף, ועד אוגוסט 1993 נמצאו 400 צעצועים, כ-1.4% מהכמות ההתחלתית.

באמצעות המודלים שפיתחו שני האוקיינוגרפים, הם חזו נכונה את פליטת הצעצועים לחופי מדינת וושינגטון ב-1996 והאמינו שרבים אחרים ימשיכו לשוט לכיוון אלסקה, לאחר מכן ליפן ושוב לאלסקה, ובסופו של דבר יגיעו לקרח הארקטי. הם חזו שיעברו 5–6 שנים עד שהצעצועים יגיעו לצפון האוקיינוס האטלנטי, שם הקרח יקפיא ויפשיר אותם.

בשנת 2004 נמצאו יותר צעצועים מאשר בשלוש השנים שקדמו לה. עם זאת, עדיין התחזית הייתה שצעצועים רבים נוספים עברו את גרינלנד ויגיעו לחופי בריטניה ב-2007. הברווזים והבונים איבדו את צבעם במהלך השנים, אולם הצבים והצפרדעים שמרו על צבעם.

== בתרבות ==
לפחות שני ספרי ילדים נכתבו אודות הפרשה, הראשון בשם "Ducky" שיצא לאור ב-1997. השני נקרא "Ten Little Rubber Ducks". ב-2003 נכתב גם שיר "Yellow Rubber Ducks", המציג את מסעם של הברווזים.

הצעצועים עצמם הפכו לפריטי אספנות, ומחירם מגיע אף ל-1,000 דולר.

== קישורים חיצוניים ==
*
*
*
*
*
*
*
*
*

== הערות שוליים ==

קטגוריה:אוקיינוגרפיה
קטגוריה:צעצועים
זכריה מוגיס

עבדול מוגיס זאקריה (באנגלית: Abdul Zakaria Mugees; נולד ב-27 בדצמבר 2001) הוא כדורגלן גנאי המשחק בעמדת הקיצוני באוד גרינלנד מליגת העל הנורווגית.

==קריירה==
מוגיס התחיל את הקריירה שלו בקבוצת הכדורגל דרימס מליגת העל הגנאית. ב-8 באפריל 2018 ערך את הופעת הבכורה שלו בקבוצה הבוגרת בתיקו 0–0 נגד קרלה יונייטד.

באוגוסט הצטרף לטכימן אלבן וונדררס. ב-25 בינואר 2020 הבקיע צמד בניצחון 0–2 נגד קרלה יונייטד.

ב-22 במרץ 2021 חתם במ.ס. אשדוד מליגת העל. ב-3 באפריל ערך את הופעת הבכורה שלו בקבוצה בתיקו 1–1 נגד עירוני קריית שמונה בו גם הבקיע את שער הבכורה שלו בליגת העל.

ב-25 בינואר 2022 הושאל להפועל רמת גן מהליגה הלאומית עד לסיום העונה. בסיום העונה חזר למ.ס. אשדוד ולליגת העל.

==קישורים חיצוניים==

== הערות שוליים ==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:כדורגלני אוד גרינלנד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:ספורטאים גנאים בנורווגיה
קטגוריה:גנאים שנולדו ב-2001
חנן פרנק

חנן פרֶנק (9 במאי 1947 – 23 בדצמבר 2022) היה פסיכולוג ישראלי, פרופסור לפסיכולוגיה באוניברסיטת תל אביב. מומחה בתחום הפיזיולוגיה של הכאב ושיכוכו

==ביוגרפיה==
חנן פרנק נולד ב־1947 ברוטרדם שבהולנד לאב יהודי, מנהל בית ספר, ולאם לא יהודייה, ולו אחות ואח מבוגרים ממנו. בהיותו בן 10 מצא בביתו את הטלאי הצהוב של אביו, וכך נודע לו שאביו יהודי. הוא הצטרף תנועת "השומר הצעיר", ובגיל 17 שהה שנה בישראל, להכשרה כמדריך לנוער יהודי. ב־1968 עלה לישראל עם אחיו, והשניים נרשמו במשרד הפנים כיהודים. הוא הצטרף לקיבוץ רבדים והתגייס לנח"ל. ב־1969, במרדף אחרי מחבלים בערבה, עלה על מוקש, ושתי רגליו נקטעו. לאחר שיקום ממושך חזר לקיבוצו.

לאחר שבית המשפט העליון קבע בבג"ץ שליט שבן של אב יהודי ואם שאינה יהודייה נחשב ליהודי, תוקן חוק השבות ונוסף לו סעיף 4ב הקובע "לעניין חוק זה, "יהודי" – מי שנולד לאם יהודיה או שנתגייר, והוא אינו בן דת אחרת." בהתאם לקביעה זו פרנק לא נחשב ליהודי. במחאה על כך שלח מכתב לראש הממשלה, גולדה מאיר, שאותו סיים בשלל תהיות: "מה לדעתך צריכים לעשות יהודים בני משפחות מעורבות, שאביהם הוא יהודי? באירופה רואים אותנו כיהודים וכאן ניחשב ללא יהודים. האם לדעתך צדקתי בבואי לארץ? האם באמת כ'לא יהודי' על פי החוק מקומי הוא פה? האם עשיתי כראוי שהתגייסתי ככל אזרחי יהודי, שם נפצעתי? האם איבדתי את שתי רגלי למען המולדת או שטעיתי והארץ אינה המולדת שלי? האם עלי להישאר בארץ ולהתבייש בגלל אמי שאינה יהודייה, או לחזור להולנד ולהתבייש בגלל אבי היהודי?" הפגנת מחאה שנערכה מול משכן הכנסת בעת הדיונים בהצעת החוק החלה בהקראת מכתבו זה בידי דן בן אמוץ. מאבקו זכה לתמיכה ציבורית, אך לא מנע את אישור הצעת החוק. בהמשך העלה בפני באי הקונגרס הציוני, שנערך בבנייני האומה, את חוסר יכולתו להתחתן בישראל.

למד פילוסופיה ופסיכולוגיה לתואר ראשון. ב-1973 התחיל לימודים לתואר שני. קיבל תואר דוקטור לפסיכולוגיה מאוניברסיטת קליפורניה בלוס אנג'לס (UCLA), ושימש פרופסור בבית-הספר למדעי הפסיכולוגיה של אוניברסיטת תל אביב עד לפרישתו לגמלאות כפרופסור אמריטוס. היה גם ראש בית הספר למדעי ההתנהגות במכללה האקדמית תל אביב יפו.

נפטר ב-23 בדצמבר 2022. הותיר אחריו את אשתו לבנה, שני ילדים וארבעה נכדים.

==ספריו==
* פתק, ידיעות ספרים, 1966. ספר שלדברי המחבר "הוא עירוב של דמיון ומציאות", מעין אוטוביוגרפיה על השנה שבה שהה בבית חולים מאז פציעתו. הוא מופיע בספר בכינוי "פתק", שנוצר כתוצאה משיבוש השם "פרנק" בכתב-יד עקב חיבור האותיות ר' ונ'.
* דיפטיכון, ידיעות ספרים, 2002. רומן בעל יסודות אוטוביוגרפיים.
* A Critique of Nicotine Addiction (יחד עם ראובן דר), הוצאת שפרינגר, 2000.

==קישורים חיצוניים==

* 
* 
* ערן נדן, [https://erannadan.wordpress.com/2012/10/05/לפני-עשרים-שנה/ לפני עשרים שנה], 5 באוקטובר 2012
* 
* - סרט תיעודי על חייו

==הערות שוליים==

קטגוריה:פסיכולוגים ישראלים
קטגוריה:סגל אוניברסיטת תל אביב: פסיכולוגיה
קטגוריה:ישראלים ילידי הולנד
קטגוריה:עולים בשנות ה-1960
קטגוריה:נכי צה"ל
קטגוריה:ישראלים שנולדו ב-1947
קטגוריה:ישראלים שנפטרו ב-2022
הפועל כפר קאסם (כדורסל)

הפועל בני כפר קאסם היא קבוצת כדורסל ישראלית מהעיר כפר קאסם. הקבוצה צפויה להשתתף בליגה לאומית החל מעונת 2023/2024. הקבוצה מארחת באולם תיכון חדש בעיר המכיל כ-300 מקומות. מאמנה הראשי הוא שחקן העבר קורי קאר.

==היסטוריה==
הקבוצה הוקמה בשנת 2013 על ידי נימר עמאר שהצליח לגייס את ראש העירייה לפרויקט. הקבוצה שכרה אולם כדורסל בראש העין השכנה וארחה שם את משחקיה הביתיים. הקבוצה נרשמה לליגה ב', בה שיחקה 4 עונות, עד עונת 2016-2017 ובסיומה העפילה לליגה א' ושובצה למחוז שרון. בתום עונה אחת בלבד (2017-2018), בה חנכה הקבוצה אולם כדורסל חדיש בעיר, סיימה הקבוצה במקום השני והתמודדה בבית הצפוני של משחקי המבחן על ההעפלה לליגה הארצית. הקבוצה סיימה במקום השני בבית והעפילה לראשונה בתולדותיה לליגה הארצית. במשך 4 עונות התמודדה הקבוצה בצמרת המחוז הצפוני של הליגה הארצית. המאמן יעקב גולן אימן את הקבוצה במשך 4 עונות, בהן העפיל עמה שתי ליגות ברציפות. בעונת 2020-2021 אימן את הקבוצה אופיר פלצמן. את עונת 2021-2022 פתחה הקבוצה עם המאמן ניב רבי, שהוחלף בחודש ינואר על ידי חנן הירשוביץ'. בעונת 2022–2023 הועברה הקבוצה למחוז הדרומי.
בסוף עונת 2022/23 עלתה לראשונה בתולדותיה לליגה הלאומית בכדורסל לאחר שגברה בסדרת הרבע גמר 2:0 על אליצור נחל שורק,2:0 על מכבי אשדוד בסדרת חצי הגמר ו2:0 על אליצור יבנה בסדרת הגמר שלאחריה הפעילה הקבוצה לליגה הלאומית בכדורסל.

==== עונת 2024/2025 ====
לקראת עונת 2024/2025 הוחתם קורי קאר כמאמנה הראשי של הקבוצה. 

==סגל הקבוצה 2022/2023==

==מחלקת נוער==
בנוסף לקבוצת בת של בוגרים בליגה ב', מפעיל המועדון מחלקת נוער ובה 5 קבוצות מנוער ועד ילדים.

==קישורים חיצוניים==

* [https://ibasketball.co.il/club/5574-הפועל-כפר-קאסם/ עמוד המועדון], באתר איגוד הכדורסל בישראל
* [https://www.youtube.com/watch?v=vrcztKTvfFA כתבה על הקבוצה], באתר יוטיוב
* 

==הערות שוליים==

כפר קאסם
כפר קאסם
קטגוריה:כפר קאסם: ספורט
עליזה חנוביץ'

עליזה חנוביץ׳ (באנגלית: Aleeza Chanowitz; נולדה ב-16 ביוני 1990) היא יוצרת, במאית ושחקנית טלוויזיה ישראלית, ילידת ארצות הברית.

== ביוגרפיה ==
חנוביץ' נולדה וגדלה בברוקלין, ניו יורק, לאב שהוא חסיד חב"ד ולאם אורתודוקסית מודרנית.

הוריה התגרשו כשהייתה בת ארבע, היא למדה בבית ספר אורתודוקסי מודרני שבו למדו בנים ובנות יחד, ואחרי התיכון הצטרפה לחבריה שיצאו לישראל. היא למדה שנה באוניברסיטת בר-אילן ולאחר מכן חזרה לניו יורק, שם למדה לימודי יהדות בברוקלין קולג' ניו יורק ב-2011 ומיד לאחר מכן עלתה לארץ ישראל. בישראל למדה מ-2012 עד 2017 לימודי קולנוע בבית הספר סם שפיגל לקולנוע ולטלוויזיה.<ref name=":0"></ref>

ב-2015 כתבה, ביימה ושיחקה בסרט סטודנטים בשם "מושקי", סרט עלילתי קצר. הסרט השתתף בפסטיבלים JFF, TJFF, KUKI, Filmfest Munich, Berlinale 2016 – Generation 14 plus וזכה בפרסים: Sir Jack Lyons Charitable Trust.<ref name=":0" /> וכן הוצג בפסטיבל ברלין.

ב-2016 שיחקה בסרטו של ערן קולירין מעבר להרים ולגבעות בתפקיד זמרת.<ref></ref>

ב־2017 יצרה, ביימה ושיחקה בסרט הסיום שלה: שאבעס כלה, סרט עלילתי קצר. הסרט השתתף בפסטיבלים BAFICI, JFF, JJFF, ובפסטיבלים יהודיים בינלאומיים נוספים, וזכה במספר פרסים: ציון לשבח במסגרת תחרות ון-ליר לקולנוע ישראלי קצר JFF 2018, ציון לשבח במסגרת תחרות החוויה היהודית JFF 2018, סרט הסטודנטים הטוב ביותר NYC Shorts Film Festival, סרט הסטודנטים הטוב ביותר ALPINALE Short Film Festival, סרט בינלאומי הטוב ביותר Festival Chalon tout Court, סרט הקצר הטוב ביותר Festival du Cinema Israelien de Paris.<ref name=":0" /> בנוסף השתתף בפסטיבל ירושלים.<ref></ref><ref></ref>

ב-2021 שיחקה בתפקיד שרה בסדרה מלכות של HOT ובתפקיד אליסה, טירונית ועולה חדשה מקנדה בסדרה המפקדת ששודרה בכאן 11.

ב-2022 ביימה ושיחקה בתפקיד הראשי בסדרה "חאנשי", דרמה קומית ישראלית-אמריקאית של HOT. בסדרה חנוביץ' מגלמת את דמותה של חאנשי, צעירה ממשפחה דתית-אורתודוקסית בברוקלין, שרגע לפני חתונתה, מחליטה להפתעת כולם ובהתנגדות משפחתה, לנטוש הכל ולעשות עלייה.<ref></ref>

== חיים אישיים ==
חנוביץ נשואה לעדי וישניא ולהם בת.

== קישורים חיצוניים ==

* דורין אליהו, [https://www.atmag.co.il/עליזה-חנוביץ-ראיון/ עליזה חנוביץ': "קשה לי עם ההנקה. אני שונאת את זה"], באתר את, 30 במרץ 2023
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:יהודים אמריקאים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-2010
קטגוריה:עולים בשנות ה-2010
קטגוריה:בוגרות ברוקלין קולג'
קטגוריה:בוגרי ברוקלין קולג'
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1990
קטגוריה:ישראלים שנולדו ב-1990
נסיכות הלברשטאדט

נסיכות הלברשטאדט (בגרמנית: Fürstentum Halberstadt) הייתה מדינה של האימפריה הרומית הקדושה שנשלטה על ידי ברנדנבורג-פרוסיה. היא החליפה את בישופות הלברשטאדט לאחר החילון ב-1648. בירתה הייתה הלברשטאדט. בשנת 1807 הפכה הנסיכות לבירת מדינה אזורית של ממלכת וסטפאליה. בשנת 1813, השליטה בנסיכות הוחזרה לממלכת פרוסיה.

== היסטוריה ==
על פי שלום וסטפאליה משנת 1648, הנסיכות-בישופות לשעבר חולנה כנסיכות הלברשטאדט ויחד עם מגדבורג, מינדן וקאמין ניתנה לפרידריך וילהלם, הנסיך הבוחר מברנדנבורג כפיצוי על מערב פומרניה, אשר לאחר מכן בסכסוך ברנדנבורג-פומרניה הוא נאלץ לוותר עליה לשוודיה. את הסכם זה ניהל נציגו של פרידריך וילהלם יואכים פרידריך פון בלומנטל, שבתגמול מונה למושל החילוני הראשון של הלברשטט.
הלברשטאדט, דומפרושטיין
הנסיכות החדשה של הלברשטאדט כללה את השטח סביב העיירות ההיסטוריות אוסטרוויק והלברשטאדט, הנסיכות לשעבר של אנהלט-אשרסלבן, רוזנות רגנשטיין לשעבר, כולל טירת היימבורג ורוזנות פלקנשטיין. לורדות דרנבורג נוספה ב-1701, האסרודה נרכשה מ- Stolberg-Wernigerode ב-1714 ולאחר קונגרס וינה ב-1815, השיגה נסיכות הלברשטאדט את הברונות של שאון ואת הלורדות של הסנרודה. שטחים אבודים כללו את וופרלינגן, שהמלך פרידריך הראשון העביר ב-1703 לבן דודו כריסטיאן היינריך מברנדנבורג-ביירוית-קולמבך, תת-חלוקה של רוזנות הוהנשטיין בערך באותו זמן ושטאפלבורג נמסרה לשטולברג-ורניגרודה ב-1727.

נסיכות הלברשטאדט פורקה על פי חוזה טילזיט משנת 1807 בעקבות תבוסתה של פרוסיה במלחמת הקואליציה הרביעית. שטחה הפך לחלק מממלכת וסטפאליה, מדינת לוויין של נפוליאון תחת אחיו הצעיר ז'רום. לאחר התבוסה הצרפתית בווטרלו, הנסיכות הוחזרה לפרוסיה ב-1815 ושולבה בפרובינציית סקסוניה החדשה ב-1817. המלכים הפרוסיים של בית הוהנצולרן המשיכו להגדיר את עצמם כ"נסיכי [. . . ] הלברשטאדט" עד 1918.

== הערות שוליים ==

קטגוריה:מדינות האימפריה הרומית הקדושה
קטגוריה:פרובינציות פרוסיה
זטטיקס

זטטיקס () היא להקת מוזיקה אלטרנטיבית אוקראינית, שהוקמה בשנת 2015 על ידי הזמרת ליקה בוהייבה. סגנונה מושפע בעיקר מהמוזיקה הניסיונות משנות ה-90 וממוזיקה אלקטרונית.

== היסטוריה ==
בוהייבה התפרסמה לראשונה כמתמודדת בתחרות "The Voice אוקראינה". אלבום הבכורה של הלהקה, Finally I see, הוכתר לאלבום האוקראיני הטוב ביותר לשנת 2015 על ידי Inspired. הסינגל "Fly Away" ידוע בזכות הווידאו קליפ הייחודי שלו בו בוהייבה מעבירה את מילות השיר באמצעות שפת הסימנים. בסתיו אותה השנה יצא אלבומה השני Zetetic. מילה זו לקוחה משילוב בין השפות יוונית, אנגלית ולטינית. פירושה הוא "אלו שמחפשים את האמת". אלבום זה זכה לשבחים מפי Comma.com.ua ו-BeeHype.<ref></ref>

בחורף 2017 הוציאה הלהקה את "Rooftop Live" – סרט תיעודי על עצמה ועל תהליך הקמתה. בספטמבר 2019 פורסם אלבומה השלישי, שכותרו 11:11. הנושאים העיקריים בו הם ידע עצמי וטוהר הדיבור.<ref></ref> זטטיקס הלחינה וביצעה את השירים לסרט Nightmare Director, שיצא לאקרנים באוקטובר.<ref></ref> ב-24 בנובמבר 2021 פורסם אלבומה הרביעי, Cold Star.<ref></ref> בשנת 2022 התמודדה בקדם האוקראיני לאירוויזיון 2023, אך לא עברה את שלב האודישנים המוקדם.

== קישורים חיצוניים ==
* 

== הערות שוליים ==

קטגוריה:להקות אוקראיניות
קטגוריה:להקות שהוקמו בשנת 2015
הילה ויסברג

הילה ויסברג (נולדה ב-27 ביולי 1984) היא עיתונאית, עורכת ומגישת הסכתים ישראלית. היא משמשת כעורכת ההסכתים וכתבת מגזין ותחקירים בעיתון ובאתר "גלובס".

== ביוגרפיה ==
נולדה בתל אביב ולמדה בתיכון "אליאנס". הייתה כתבת צעירה ב"מעריב לנוער" ובמהלך שירותה הצבאי הייתה כתבת צבאית בעיתון "במחנה". החל מ-2008 ובמשך שבע שנים הייתה עורכת וכתבת בעיתון דה-מרקר<ref></ref>. לאורך תקופה זו כתבה כתבות מגזין ותחקיר בנושאי כלכלה וחברה, אי-שוויון, זכויות עובדים, גילנות<ref></ref>, בריאות ומדע ופערים מגדריים.

ב-2017 הצטרפה לדסק הכלכלי-חברתי של תאגיד השידור הישראלי "כאן" בראשות שאול אמסטרדמסקי ככתבת כלכלית<ref></ref>, והייתה ממייסדי ההסכת הכלכלי של כאן, "חיות כיס". ב"חיות כיס" הגישה סדרת ראיונות בשם "איך הגעתי לכאן", שבה ראיינה נשים בכירות על מסלולי הקריירה שלהן. בין המרואיינות: מנכ"לית משרד המשפטים לשעבר, אמי פלמור<ref></ref>; נשיאת אוניברסיטת בן-גוריון בנגב לשעבר, פרופ' רבקה כרמי; ושותפה כללית בקרן ההון סיכון JVP, פיונה דרמון. עוד ב"כאן", כתבה על נושאים כלכליים שונים מחיי היום-יום<ref></ref><ref></ref><ref></ref><ref></ref><ref></ref>. כמו כן, הובילה תחקירים בנושאים כלכליים-חברתיים, ובראשם חשיפת הנוהג של בתי חולים לקלוט רופאים צעירים ללא שכר<ref></ref><ref></ref>.

ב-2018, הצטרפה לעיתון "גלובס" ככתבת כלכלת בריאות ועבודה. בשנת 2019 ויסברג חשפה כי קופת חולים מאוחדת הסתירה לכאורה גירעון של כחצי מיליארד שקל. כמו כן, ערכה תחקירים על הוועדות להפסקת הריון בישראל, על משבר האופיואידים בעולם ובישראל ועל אפליקציית התשלומים Bit של בנק הפועלים.

בשנת 2021 מונתה לעורכת ההסכתים של גלובס, וכן היא מגישה את הסכת האקטואליה "הצוללת של גלובס", שבו מתארחות דמויות בכירות מעולמות הכלכלה, העסקים והחברה בישראל ובעולם. בהסכת התארחו לאורך השנים נגיד בנק ישראל, פרופ' אמיר ירון; חתן פרס נובל לכלכלה, הפסיכולוג פרופ' דניאל כהנמן; הממונה על התחרות לשעבר, מיכל הלפרין; יזם ההייטק ומשקיע ההון-סיכון, דב מורן; מנכ"ל משרד האוצר לשעבר, רם בלינקוב; מנכ"לית בית ההשקעות בלקרוק ישראל, ענת לוין; ראש מכון אהרון למדיניות כלכלית, פרופ' צביקה אקשטיין; הכלכלן הבכיר, פרופ' ליאו ליידרמן; ויזם ההייטק והמשקיע, ליעד אגמון.

לויסברג תואר ראשון ביחסים בינלאומיים ותקשורת מהאוניברסיטה העברית ותואר שני בתקשורת מאוניברסיטת תל אביב. היא נשואה, אם לשניים ומתגוררת ברמת השרון.

==קישורים חיצוניים==

* [https://www.globes.co.il/news/הילה_ויסברג.tag כל הכתבות של הילה ויסברג], באתר גלובס
* [https://www.themarker.com/misc/writers/WRITER-1.531 כל הכתבות של הילה ויסברג], באתר TheMarker

== הערות שוליים ==

2023 01
קטגוריה:ישראליות שנולדו ב-1984